2011D0207 — SL — 15.08.2013 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B IZVEDBENI SKLEP KOMISIJE z dne 29. marca 2011 o oblikovanju posebnega programa nadzora in inšpekcijskih pregledov za obnovo staleža modroplavutega tuna v vzhodnem Atlantiku in Sredozemskem morju (notificirano pod dokumentarno številko C(2011) 1984) (2011/207/EU) (UL L 087, 2.4.2011, p.9)

spremenjena z:









▼B

▼M1

IZVEDBENI SKLEP KOMISIJE

z dne 29. marca 2011

o oblikovanju posebnega programa nadzora in inšpekcijskih pregledov za obnovo staleža modroplavutega tuna v vzhodnem Atlantiku in Sredozemskem morju

▼B

(notificirano pod dokumentarno številko C(2011) 1984)

(2011/207/EU)







EVROPSKA KOMISIJA JE – ob upoštevanju Pogodbe o delovanju Evropske unije, ob upoštevanju Uredbe Sveta (ES) št. 1224/2009 z dne 20. novembra 2009 o vzpostavitvi nadzornega sistema Skupnosti za zagotavljanje skladnosti s pravili skupne ribiške politike ( 1 ) in zlasti člena 95 Uredbe, ob upoštevanju naslednjega: (1) Leta 2006 je Mednarodna komisija za ohranitev atlantskega tuna (ICCAT) sprejela večletni načrt za obnovo staleža modroplavutega tuna v vzhodnem Atlantiku in Sredozemskem morju. Navedeni načrt za obnovo staleža je bil prenesen v zakonodajo Unije z Uredbo Sveta (ES) št. 1559/2007 ( 2 ). (2) ICCAT je 24. novembra 2008 s Priporočilom 08-05 spremenil načrt za obnovo. Spremenjeni načrt je bil prenesen v zakonodajo Unije z Uredbo Sveta (ES) št. 302/2009 ( 3 ). (3) Za zagotovitev uspešnega izvajanja spremenjenega večletnega načrta za obnovo staleža je Odločba Komisije 2009/296/ES ( 4 ) vzpostavila poseben program nadzora in inšpekcijskih pregledov, ki zajema obdobje dveh let od 15. marca 2009 do 15. marca 2011. (4) Posebni program nadzora in inšpekcijskih pregledov za obnovo staleža modroplavutega tuna v vzhodnem Atlantiku in Sredozemskem morju, ki je bil vzpostavljen z Odločbo 2009/296/ES, se zaključi 15. marca 2011. Treba je sprejeti nov sklep Komisije za zagotovitev nadaljevanja navedenega programa in takojšnjega izvajanja nekaterih določb Priporočila 10-04 ICCAT, zlasti tistih o zgodnji predložitvi zahtevanih ribolovnih in inšpekcijskih načrtov. (5) Novi posebni program nadzora in inšpekcijskih pregledov se določi za obdobje od 15. marca 2011 do 15. marca 2014. Rezultate njegovega izvajanja je treba redno preverjati v sodelovanju z zadevnimi državami članicami. (6) Za uskladitev nadzora in inšpekcijskih pregledov ribolova modroplavutega tuna na ravni Unije je primerno oblikovati skupna pravila za nadzorne in inšpekcijske dejavnosti, ki jih bodo izvajali pristojni organi zadevnih držav članic, države članice pa sprejmejo nacionalne programe nadzora, da se prilagodijo takim skupnim pravilom. Zato je treba določiti referenčna merila intenzivnosti nadzornih in inšpekcijskih dejavnosti ter prednostne naloge in postopke nadzora in inšpekcijskih pregledov. (7) Za zagotovitev spremljanja kršitev mora ta sklep med drugim določiti postopke, po katerih lahko vsi zadevni organi izmenjujejo ustrezne informacije v skladu s členom 117 Uredbe (ES) št. 1224/2009. (8) Skupne inšpekcijske in nadzorne dejavnosti je treba izvajati v skladu z načrti skupne uporabe, ki jih oblikuje Agencija Skupnosti za nadzor ribištva (CFCA – Community Fisheries Control Agency), ustanovljena z Uredbo Sveta (ES) št. 768/2005 ( 5 ). (9) Ukrepi iz tega sklepa so v skladu z mnenjem Odbora za ribištvo in ribogojstvo – ob upoštevanju naslednjega: SPREJELA NASLEDNJI SKLEP:







POGLAVJE I

SPLOŠNE DOLOČBE

▼M3

Člen 1

Ta sklep uvaja poseben program nadzora in inšpekcijskih pregledov za zagotovitev usklajenega izvajanja večletnega načrta za obnovo staleža modroplavutega tuna v vzhodnem Atlantiku in Sredozemskem morju, ki ga je leta 2006 sprejela Mednarodna komisija za ohranitev atlantskega tuna (ICCAT) in je bil prenesen v zakonodajo Unije z Uredbo (ES) št. 302/2009, dodatno prenesen v zakonodajo Unije z Uredbo (EU) št. 500/2012 Evropskega parlamenta in Sveta ( 6 ) in nazadnje spremenjen s Priporočilom 12-03 ICCAT z dne 10. decembra 2012.

▼B

Člen 2

Časovni okvir in zajeto območje

Posebni program nadzora in inšpekcijskih pregledov se uporablja do 15. marca 2014 na območju, ki ga zajema konvencija ICCAT.

Člen 3

Vsebinsko področje uporabe

Posebni program nadzora in inšpekcijskih pregledov obsega naslednje dejavnosti:

1. vse ribolovne dejavnosti, vključno s prilovom, ribiških plovil in pasti, vključno s skupnimi ribolovnimi dejavnostmi;

▼M3

2. vse dejavnosti ulova, iztovarjanja, prenosa, pretovarjanja in reje v mrežasti kletki, vključno z izvedenimi pilotnimi študijami načinov za boljšo oceno števila in teže modroplavutega tuna ob ulovu in reji v mrežasti kletki, tudi z uporabo stereoskopskih sistemov, ter programom, ki uporablja sisteme stereoskopske kamere ali alternativne tehnike, ki zagotavljajo enako natančnost, in zajema 100 % vseh dejavnosti reje v mrežasti kletki za natančnejšo določitev števila in teže rib v vsaki dejavnosti reje v mrežasti kletki;

▼B

3. vse sorodne dejavnosti ribogojnic in gospodarskih subjektov, ki se ukvarjajo z rejo modroplavutega tuna v mrežastih kletkah, pitanjem, gojenjem, nabiranjem ali predelavo in/ali trgovanjem s proizvodi iz modroplavutega tuna, vključno z domačim trgom, uvozom, izvozom, ponovnim izvozom, prevozom in skladiščenjem;

4. športni in rekreacijski ribolov.







POGLAVJE II

CILJI, PREDNOSTNE NALOGE, REFERENČNA MERILA IN POSTOPKI

Člen 4

Cilji

Cilj nadzora in inšpekcijskih pregledov je zagotoviti skladnost z naslednjimi določbami:

1. letni ribolovni načrti iz člena 4 Uredbe (ES) št. 302/2009;

2. prepoved uporabe letal in helikopterjev za iskanje iz člena 8 Uredbe (ES) št. 302/2009;

3. ukrepi glede ribolovnih zmogljivosti in zmogljivosti ribogojstva iz členov 5 in 6 Uredbe (ES) št. 302/2009;

▼M3

4. izvajanje opazovalnih programov v Uniji, vključno z opazovalnim programom držav članic in regionalnim opazovalnim programom ICCAT, iz točk 90, 91 in 92 ter Priloge 7 Priporočila 12-03 ICCAT;

▼B

5. pravila glede registriranja plovil za ulov, za katera so bila izdana dovoljenja, in drugih ribiških plovil iz členov 14 in 15 Uredbe (ES) št. 302/2009;

▼M3

6. posebni tehnični ukrepi in pogoji za lov na modroplavutega tuna iz Priporočila 12-03 ICCAT, zlasti pravila o najmanjši velikosti in z njimi povezani pogoji;

7. količinske omejitve ulova in vsi z njimi povezani posebni pogoji, vključno s spremljanjem izkoriščenosti kvot, iz Priporočila 12-03 ICCAT;

8. pravila glede dokumentacije, ki se uporabljajo za modroplavutega tuna, iz Priporočila 12-03 ICCAT;

9. izvajanje pilotnih študij načinov za boljšo oceno števila in teže modroplavutega tuna ob ulovu in reji v mrežasti kletki, tudi z uporabo stereoskopskih sistemov;

10. izvajanje programa, ki uporablja sisteme stereoskopske kamere ali alternativne tehnike, ki zagotavljajo enako natančnost, in zajema 100 % vseh dejavnosti reje v mrežasti kletki za natančnejšo določitev števila in teže rib v vsaki dejavnosti reje v mrežasti kletki.

▼B

Člen 5

Prednostne naloge

V skladu z letnim ribolovnim načrtom so za različne kategorije orodja določene različne prednostne ravni. Zato vsaka država članica določi posebne prednostne naloge.

Člen 6

Referenčna merila

Referenčna merila za inšpekcijske preglede določa Priloga I.

Člen 7

Postopki

Nadzor in inšpekcijski pregledi se izvajajo v skladu z naslednjimi postopkovnimi določbami:

▼M3

1. s Programom skupnega mednarodnega inšpekcijskega nadzora ICCAT iz točk 99, 100 in 101 ter Priloge 8 Priporočila 12-03 ICCAT;

2. z metodologijo inšpekcijskih pregledov iz Priporočila 12-03 ICCAT, zlasti Priloge 8 Priporočila;

▼B

3. s postopki, ki jih morajo upoštevati uradniki, kakor je določeno v Prilogi II k temu sklepu;

4. s postopki, ki jih morajo upoštevati države članice, kakor je določeno v členih 8 do 13 tega sklepa.

Člen 8

Skupni postopki

Države članice iz člena 12 zagotovijo, da so k udeležbi v skupnih inšpekcijskih in nadzornih dejavnostih povabljeni uradniki iz drugih zadevnih držav članic in določijo skupne operativne postopke, ki se nanašajo na njihova nadzorna plovila.

Člen 9

Uradno obvestilo o dejavnostih nadzora in inšpekcijskih pregledov

▼M3

1. Država članica, ki namerava v okviru načrta skupne uporabe izvajati nadzor in inšpekcijske preglede ribiških plovil v vodah, ki spadajo pod jurisdikcijo druge države članice, o svoji nameri uradno obvesti kontaktno točko zadevne obalne države članice iz odstavka 5 člena 80 Uredbe (ES) št. 1224/2009 in Evropsko agencijo za nadzor ribištva (EFCA).

▼B

2. Uradno obvestilo iz odstavka 1 mora vsebovati naslednje podatke:

(a) vrsto, ime in klicni znak inšpekcijskih plovil in inšpekcijskih letal na podlagi seznama iz člena 6 Uredbe (ES) št. 1042/2006;

(b) območje, kjer se izvajajo nadzor in inšpekcijski pregledi;

(c) trajanje nadzora in inšpekcijskih pregledov.

▼M1

Člen 10

Podatki o kršitvah

Države članice, katerih uradniki med izvajanjem inšpekcijskega pregleda dejavnosti iz člena 3 odkrijejo kakršno koli kršitev, nemudoma obvestijo Komisijo o datumu inšpekcijskega pregleda in podrobnostih kršitve.

▼B

Člen 11

Takojšnji izvršilni ukrepi v primeru hudih kršitev

1. Če se na ribiškem plovilu Unije ugotovi huda kršitev, mora država članica zastave zagotoviti, da po inšpekcijskem pregledu ribiško plovilo, ki pluje pod njeno zastavo, preneha z vsemi ribolovnimi dejavnostmi, ter o tem pravočasno obvestiti Komisijo.

2. Če ribiško plovilo Unije ni poklicano v pristanišče, mora država članica zastave Komisiji v 72 urah predložiti ustrezno utemeljitev.







POGLAVJE III

IZVAJANJE

Člen 12

Nacionalni programi nadzora

▼M3

1. Poseben program nadzora in inšpekcijskih pregledov se izvaja v okviru nacionalnih programov nadzora iz člena 46 Uredbe (ES) št. 1224/2009, ki so jih sprejeli Grčija, Španija, Francija, Italija, Ciper, Malta in Portugalska, ter od 1. julija 2013 v okviru nacionalnega programa nadzora, ki ga je sprejela Hrvaška.

▼B

2. Nacionalni programi nadzora se vzpostavijo v skladu s cilji, prednostnimi nalogami, referenčnimi merili in postopki, ki jih določa ta sklep, in vsebujejo vse podatke iz Priloge III.

3. Nacionalnim programom nadzora so priloženi letni razporedi izvajanja programov, ki vključujejo podrobnosti v zvezi z dodelitvijo človeških in materialnih virov ter območji, kjer se navedeni viri uporabljajo. Letni razporedi izvajanja programov upoštevajo referenčna merila iz Priloge I.

4. Za ribolovno sezono 2012 države članice predložijo svoje nacionalne programe nadzora in letne razporede izvajanja programov do 15. septembra 2011, za ribolovno sezono 2013 pa do 15. septembra 2012. Na varnem delu svojih spletnih strani jih objavijo do 1. januarja 2012 in 2013.

Člen 13

Sodelovanje med državami članicami

Pri izvajanju posebnega programa nadzora in inšpekcijskih pregledov vse države članice sodelujejo z državami članicami iz člena 12(1).

Člen 14

Skupne dejavnosti nadzora in inšpekcijskih pregledov

Nacionalni programi nadzora iz člena 12 se lahko delno ali v celoti izvajajo v okviru načrta skupne uporabe, ki ga v skladu z Uredbo (ES) št. 768/2005 sprejme ►M1 EFCA ◄ .

Člen 15

Poročilo o izvajanju nacionalnih programov nadzora

1. Države članice iz člena 12(1) pošljejo Komisiji in ►M1 EFCA ◄ poročilo o izvajanju svojih nacionalnih programov nadzora iz člena 12.

▼M3

2. Vmesna poročila se predložijo 15. julija in 15. septembra vsako leto za obdobje do konca prejšnjega meseca, končno poročilo pa 15. januarja za prejšnje leto.

▼M1

3. Poročilo vsebuje naslednje podatke v skladu z razpredelnico iz Priloge IV:

▼B

(a) opravljene inšpekcijske in nadzorne dejavnosti po mesecih;

(b) vse ugotovljene kršitve, za vsako posamezno kršitev pa podatke o naslednjem: ▼M3 (i) ribiško plovilo (ime, zastava, orodje in številka ICCAT, številka v registru ladjevja Unije ali zunanja identifikacijska oznaka), past, ribogojnica ali podjetje, ki se ukvarja s predelavo in/ali trgovanjem zadevnih proizvodov iz modroplavutega tuna; (ii) datum in kraj inšpekcijskega pregleda ter količina modroplavutega tuna, povezana s kršitvijo; ▼B (iii) vrsta kršitve, vključno s podatki o hudih kršitvah iz členov 10 in 11; (iv) trenutno stanje glede spremljanja ugotovljenih kršitev (npr. postopek teče, na postopek je bila vložena pritožba, postopek se še preiskuje); (v) natančen opis vseh naloženih kazni (npr. višina denarnih kazni, vrednost zaseženih rib in/ali opreme, izdano pisno opozorilo) skupaj s podporno dokumentacijo; (vi) obrazložitev, če ukrepi niso bili sprejeti;

(c) vse ustrezne dejavnosti usklajevanja in sodelovanja med državami članicami.

4. Kršitev se navede v vseh naknadnih poročilih, dokler se ne zaključi izvajanje ukrepa na podlagi prava zadevne države članice.

Člen 16

Dodatne informacije

Države članice Komisiji predložijo vse morebitne zahtevane dodatne informacije o izvajanju tega sklepa.

Člen 17

Načrt inšpekcijskih pregledov Unije in poročilo

1. Komisija na podlagi tega sklepa in nacionalnih programov nadzora ter po posvetovanju z državami članicami predloži komisiji ICCAT načrt inšpekcijskih pregledov Unije en mesec pred letnim zasedanjem slednje v skladu s točko 9 Priporočila 10-04 ICCAT.

2. Komisija enkrat na leto skliče zasedanje Odbora za ribištvo in ribogojstvo, da se ocenijo skladnost in rezultati posebnega programa nadzora in inšpekcijskih pregledov ter na podlagi tega pripravi poročilo, ki ga mora Unija vsako leto 15. oktobra predložiti sekretariatu ICCAT.







POGLAVJE IV

KONČNE DOLOČBE

Člen 18

Naslovniki

Ta sklep je naslovljen na države članice.

▼M3









PRILOGA I

REFERENČNA MERILA

Referenčna merila iz te priloge se uporabljajo, da se zlasti zagotovijo:

(a) celovito spremljanje dejavnosti reje v mrežasti kletki, ki se izvajajo v vodah EU;

(b) celovito spremljanje dejavnosti prenosa;

(c) celovito spremljanje skupnih ribolovnih dejavnosti;

(d) preverjanje vseh dokumentov, ki jih zahteva zakonodaja, ki velja za modroplavutega tuna, zlasti preverjanje zanesljivosti zabeleženih podatkov.







Kraj inšpekcijskega pregleda Referenčno merilo Dejavnosti reje v mrežasti kletki (vključno z nabiranjem) Vsako rejo v mrežasti kletki v ribogojnici mora država članica zastave plovila za ulov odobriti v 48 urah po predložitvi podatkov, potrebnih za rejo v mrežasti kletki; država pogodbenica, ki je pristojna za območje, na katerem je ribogojnica za modroplavutega tuna, sprejme potrebne ukrepe za prepoved dajanja v mrežaste kletke za rejo ali pitanje modroplavutega tuna, ki ga ne spremlja dokumentacija, ki jo zahteva ICCAT ter so jo potrdili organi države zastave plovila za ulov ali organi države zastave, v kateri se nahaja past (1) (kot določa točka 86 Priporočila 12-03 ICCAT); vsako rejo v mrežasti kletki in nabiranje inšpekcijsko pregledajo pristojni organi države članice, v kateri ima ribogojnica sedež, v skladu z zadevnimi obveznostmi nadzora iz priporočil 06-07 in 12-03 ICCAT; ribe se prenesejo v mrežasto kletko pred 15. avgustom, razen če obstaja utemeljen razlog iz Priporočila 12-03 (kot določa točka 85 Priporočila). Inšpekcijski pregledi na morju Referenčno merilo se določi po natančni analizi ribolovne dejavnosti na vsakem območju; referenčna merila na morju se nanašajo na število obhodnih dni na morju na posebnem območju za obnovo staleža modroplavutega tuna in število obhodnih dni, pri čemer je navedena ribolovna sezona in vrsta ciljne ribolovne dejavnosti. Dejavnosti prenosa Za vsako dejavnost prenosa mora država zastave izdati predhodno dovoljenje na podlagi predhodnega uradnega obvestila o prenosu (kot določa točka 77 Priporočila 12-03 ICCAT); za vsak prenos se določi številka dovoljenja (kot določa točka 78 Priporočila 12-03 ICCAT); prenos se dovoli v 48 urah po predložitvi predhodnega uradnega obvestila o prenosu (kot določa točka 78 Priporočila 12-03 ICCAT); državi zastave se ob koncu prenosa pošlje deklaracija o prenosu ICCAT (kot določa točka 79 Priporočila 12-03 ICCAT); vsak prenos se spremlja z video kamero v vodi (kot določata točka 81 in Priloga 9 Priporočila 12-03 ICCAT). Pretovarjanje Vsa zadevna plovila se pregledajo ob prihodu pred pretovarjanjem ter pred odhodom po pretovarjanju. V pristaniščih, ki niso določena, se izvajajo naključni pregledi; deklaracija o pretovarjanju se državi zastave pošlje najpozneje 48 ur po datumu pretovarjanja v pristanišču (kot določa točka 66 Priporočila 12-03 ICCAT). Skupne ribolovne dejavnosti Vse skupne ribolovne dejavnosti morajo predhodno odobriti države zastave; države članice nato vzpostavijo in vodijo evidence o vseh skupnih ribolovnih dejavnostih, ki so jih odobrile. Zračni nadzor Prilagodljivo referenčno merilo, ki se določi po natančni analizi ribolovnih dejavnosti na vsakem območju in ob upoštevanju razpoložljivih virov, ki so na voljo državi članici. Iztovarjanje Vsa plovila, ki vplujejo v določeno pristanišče, da bi iztovorila modroplavutega tuna, se nadzorujejo, na določenem odstotku plovil pa se opravi inšpekcijski pregled na podlagi sistema ocene tveganja, ki vključuje kvoto, velikost ladjevja in ribolovni napor; v pristaniščih, ki niso določena, se izvajajo naključni pregledi; pristojni organ v 48 urah po koncu iztovarjanja pošlje evidenco iztovarjanja organu države zastave ribiškega plovila (kot določa točka 70 Priporočila 12-03 ICCAT). Trženje Prilagodljivo referenčno merilo, ki se določi po natančni analizi izvedenih dejavnosti trženja. Športni in rekreacijski ribolov Prilagodljivo referenčno merilo, ki se določi po natančni analizi izvedenih dejavnosti športnega in rekreacijskega ribolova. Pasti 100 % vseh dejavnosti nabiranja in prenosa se inšpekcijsko pregleda. (1) Spremembo zahtevala Malta z elektronskim sporočilom z dne 12. Junija 2013.









PRILOGA II

POSTOPKI, KI JIH MORAJO UPOŠTEVATI URADNIKI

1. Inšpekcijske naloge

1.1 Splošne inšpekcijske naloge

Za vsak opravljen nadzor in inšpekcijski pregled se pripravi poročilo o inšpekcijskem pregledu v ustrezni obliki, ki je določena v točki 2 te priloge. Uradniki v vsakem primeru preverijo in v poročilu zabeležijo naslednje podatke:

1. podrobnosti o identiteti odgovornih oseb, plovilu, ribogojnici, pasti, zaposlenih itn., povezanih z dejavnostmi, ki so bile inšpekcijsko pregledane;

2. pooblastila, licence in ribolovna dovoljenja;

3. ustrezno dokumentacijo o plovilu, kot so ladijski dnevniki, deklaracije o prenosu in pretovarjanju, dokumenti ICCAT o ulovu modroplavutega tuna in potrdila o ponovnem izvozu, ter drugo dokumentacijo, ki je bila pregledana v okviru nadzora in inšpekcijskega pregleda, kot določa Priporočilo 12-03 ICCAT;

4. podrobne ugotovitve o velikostih modroplavutega tuna, ki je bil ulovljen, ulovljen v pasti, prenesen, pretovorjen, iztovorjen, prepeljan, gojen, predelan ali dan v prodajo v skladu z določbami obnovitvenega načrta;

5. odstotek prilova modroplavutega tuna, obdržanega na krovu plovil, ki modroplavutega tuna ne lovijo aktivno.

Podatki, ki se nanašajo na vse pomembne ugotovitve inšpekcijskih pregledov na morju, z zračnim nadzorom, v pristaniščih, pasteh, ribogojnicah in vseh drugih zadevnih podjetjih, se zabeležijo v poročila o inšpekcijskem pregledu. V primeru inšpekcijskega pregleda v okviru Programa skupnega mednarodnega inšpekcijskega nadzora ICCAT mora inšpekcijski organ evidentirati opravljene inšpekcijske preglede in vse kršitve, ugotovljene v ladijskem dnevniku.

Te ugotovitve se primerjajo s podatki, ki jih uradnikom dajo na voljo drugi pristojni organi, vključno s podatki sistema za spremljanje plovil (VMS), seznami pooblaščenih plovil, poročili opazovalcev, video posnetki in vso dokumentacijo v zvezi z ribolovnimi dejavnostmi.

1.2 Inšpekcijske naloge za zračni nadzor

Uradniki poročajo o podatkih nadzora za namene navzkrižnega preverjanja, in zlasti preverijo opažanja ribiških plovil na podlagi podatkov VMS in seznamov pooblaščenih plovil.

Uradniki ugotavljajo nezakonite, neprijavljene in zakonsko neurejene ribolovne dejavnosti ter poročajo o njih in o uporabi letal in helikopterjev za iskanje.

Posebna pozornost je namenjena zaprtim območjem, obdobjem ribolovne dejavnosti, kot so določena v točkah 21 do 26 Priporočila 12-03 ICCAT, in dejavnostim ladjevij, za katere veljajo odstopanja.

1.3 Inšpekcijske naloge na morju

1.3.1 Splošne inšpekcijske naloge

Kadar so na krovu ribiškega plovila za ulov ali katerega koli drugega plovila prisotne mrtve ribe, uradniki vedno preverijo, ali so ribe na krovu obdržane zakonito. Uradniki preverijo količine vseh vrst rib, obdržanih na krovu, da se zagotovi spoštovanje pravil ICCAT o prilovu in najmanjši velikosti.

Kadar se žive ribe prenesejo, uradniki ugotavljajo, katera sredstva uporabljajo udeležene strani za oceno količine prenesenega živega modroplavutega tuna, izražene v številu ( 7 ). Kadar je na voljo video posnetek, uradniki pridobijo dostop do njega ter preverijo prenesene količine, ki so razvidne z video posnetka, ter skladnost video posnetka z minimalnimi standardi postopkov snemanja z video kamerami, kot so določeni v Prilogi 9 Priporočila 12-03 ICCAT.

Uradniki med vsemi inšpekcijskimi pregledi sistematično preverjajo:

1. ali imajo ribiška plovila dovoljenje za delovanje (oznake, identiteta, licenca, dovoljenje za ribolov in seznami ICCAT);

2. ali plovila izpolnjujejo zahteve glede dokumentacije;

3. ali so ribiška plovila opremljena z delujočim sistemom za spremljanje plovil (VMS) in ali so izpolnjene zahteve glede prenosa podatkov VMS;

4. da ribiška plovila ne lovijo v zaprtih območjih in da upoštevajo zaprtje ribolovnih sezon;

5. spoštovanje kvot in omejitev prilova;

6. strukturo velikosti ulova na krovu;

7. fizične količine ulova na krovu in njihovo predstavitev;

8. ribolovno orodje na krovu;

9. prisotnost opazovalca, kjer je to potrebno.

Uradniki ugotavljajo nezakonite, neprijavljene in zakonsko neurejene ribolovne dejavnosti ter poročajo o njih in o uporabi letal ali helikopterjev za iskanje.

1.3.2 Inšpekcijske naloge pri prenosu

Uradniki sistematično preverjajo:

1. skladnost z zahtevami v zvezi s predhodnim uradnim obvestilom o prenosu (kadar je to mogoče);

2. ali je država zastave v 48 urah po predložitvi predhodnega uradnega obvestila o prenosu določila številko dovoljenja za posamezni prenos in jo sporočila poveljniku ribiškega plovila oziroma upravljavcu pasti ali ribogojnice;

3. skladnost z zahtevami ICCAT glede deklaracije o prenosu;

4. ali je vkrcani regionalni opazovalec ICCAT podpisal deklaracijo o prenosu in je bila ta posredovana poveljniku vlečnega plovila;

5. skladnost z zahtevami glede snemanja z video kamerami, kot so določene v Prilogi 9 Priporočila 12-03 ICCAT.

1.3.3 Inšpekcijske naloge pri skupnih ribolovnih dejavnostih

Uradniki sistematično preverjajo:

1. skladnost z zahtevami v zvezi s skupnimi ribolovnimi dejavnostmi glede podatkov za poročanje v ribolovnem ladijskem dnevniku, vključno z dodelitvenim ključem;

2. ali so organi držav zastave ribiškim plovilom teh držav izdali dovoljenje za skupne ribolovne dejavnosti z uporabo vzorca iz Priloge V k Uredbi (ES) št. 302/2009;

3. prisotnost regionalnega opazovalca ICCAT pri skupnih ribolovnih dejavnostih.

1.4 Inšpekcijske naloge pri iztovarjanju

Uradniki med inšpekcijskimi pregledi iztovarjanj, ki jih opravijo v skladu z določbami iz Priporočila 12-03, sistematično preverjajo:

1. ali imajo ribiška plovila dovoljenje za delovanje (oznake, identiteta, licenca, dovoljenje za ribolov in seznami ICCAT, če je to ustrezno);

2. ali so pristojni organi pravočasno prejeli predhodno obvestilo o prihodu za iztovarjanje;

3. ali je evidenca o iztovarjanju v 48 urah po koncu iztovarjanja poslana organu države zastave ribiškega plovila;

4. ali poveljnik plovila za ulov v 48 urah po koncu iztovarjanja pošlje točno deklaracijo o iztovarjanju organom države zastave in organom države pristanišča, kjer je to primerno;

5. ali so ribiška plovila opremljena z delujočim sistemom za spremljanje plovil (VMS) in ali so zahteve glede prenosa podatkov VMS izpolnjene;

6. ali plovila izpolnjujejo zahteve glede dokumentacije;

7. fizične količine modroplavutega tuna na krovu in njihovo predstavitev;

8. strukturo vsega ulova na krovu, da se preveri spoštovanje pravil o prilovu in – v primeru plovil za ribolov s parangali – izvajanje ustreznih ukrepov upravljanja;

9. strukturo velikosti ulova modroplavutega tuna na krovu, da se preveri spoštovanje pravil o najmanjši velikosti;

10. ribolovno orodje na krovu;

11. v primeru iztovarjanja predelanih proizvodov uporabo pretvorbenih faktorjev ICCAT za izračun enakovredne zaokrožene teže predelanega modroplavutega tuna;

12. ali je modroplavuti tun z ribiških plovil in/ali iz pasti v vzhodnem Atlantiku in Sredozemskem morju, ki se ponudi za prodajo na drobno končnemu potrošniku, pravilno označen ali etiketiran;

13. ali ima modroplavuti tun, iztovorjen s plovil z vabo, plovil s parangali, plovil z ročnimi ribiškimi vrvicami ali plovil s panulo v vzhodnem Atlantiku in Sredozemskem morju, pravilne oznake na repih, kadar je to potrebno.

1.5 Inšpekcijske naloge pri pretovarjanju

Uradniki sistematično preverjajo:

1. ali imajo ribiška plovila dovoljenje za delovanje (oznake, identiteta, licenca, dovoljenje za ribolov in seznami ICCAT);

2. ali je bilo poslano predhodno uradno obvestilo o prihodu v pristanišče in ali to obvestilo vsebuje točne podatke o pretovarjanju;

3. ali so ribiška plovila, ki želijo pretovarjati, prejela predhodno dovoljenje od svoje države zastave;

4. ali so bile količine, navedene v predhodnem uradnem obvestilu, ki jih je treba pretovoriti, preverjene;

5. ali je bila deklaracija o pretovarjanju poslana državi pristanišča najpozneje 48 ur po datumu pretovarjanja v pristanišču;

6. ali je na krovu prisotna in pravilno izpolnjena ustrezna dokumentacija, vključno z deklaracijo o pretovarjanju, ustreznimi dokumenti o ulovu modroplavutega tuna ICCAT ter potrdilom o ponovnem izvozu;

7. v primeru predelanih proizvodov uporabo pretvorbenih faktorjev ICCAT za izračun enakovredne zaokrožene teže predelanega modroplavutega tuna.

1.6 Inšpekcijske naloge v ribogojnicah

Uradniki sistematično preverjajo:

1. ali je prisotna in pravilno izpolnjena ter sporočena ustrezna dokumentacija (dokumenti o ulovu modroplavutega tuna in potrdilo o ponovnem izvozu, deklaracija o prenosu in deklaracija o reji v mrežasti kletki ter deklaracija o pretovarjanju);

2. ali so organi države zastave plovila za ulov predhodno izdali dovoljenje za rejo v mrežasti kletki;

3. ali je bil med vsemi dejavnostmi prenosa, reje v mrežasti kletki in pobiranja modroplavutega tuna prisoten regionalni opazovalec ICCAT in ali je ta potrdil deklaracije o reji v mrežasti kletki;

4. ali so se vse dejavnosti prenosa in reje v mrežasti kletki v ribogojnici spremljale z video kamerami v vodi ter ali so video posnetki na voljo inšpektorjem in skladni z zahtevami glede snemanja z video kamerami, kot je določeno v Prilogi 9 Priporočila 12-03 ICCAT;

5. ali se je zaradi natančnejše določitve števila in teže rib v kletkah za vse dejavnosti reje v mrežasti kletki izvajal program, ki uporablja stereoskopske kamere ali tehnike, ki zagotavljajo enako natančnost;

6. da država ribogojnice ne dovoli reje modroplavutega tuna v mrežasti kletki, če je količina v smislu števila in/ali teže višja od količine, ki jo je država članica zastave dovolila za rejo v kletki.

1.7 Inšpekcijske naloge v zvezi s prevozom in trženjem

Uradniki sistematično preverjajo:

1. v zvezi s prevozom zlasti zadevne spremne dokumente in njihovo skladnost z dejanskimi količinami, ki se prevažajo;

2. v zvezi s trženjem, ali je zadevna dokumentacija prisotna in pravilno izpolnjena, vključno z dokumentom o ulovu modroplavutega tuna in potrdilom o ponovnem izvozu.

2. Poročila o inšpekcijskih pregledih

1. Za inšpekcijske preglede, ki se opravijo v okviru Programa skupnega mednarodnega inšpekcijskega nadzora ICCAT, uradniki uporabijo vzorec iz Dodatka k tej prilogi.

2. Za druge inšpekcijske preglede uradniki uporabijo poročila o inšpekcijskem pregledu iz člena 76 Uredbe (ES) št. 1224/2009. Inšpekcijska poročila vsebujejo ustrezne informacije, predvidene v zadevnem modulu iz Priloge XXVII, kot to zahteva člen 115 Izvedbene uredbe Komisije (EU) št. 404/2011 ( 8 ).









Dodatek

POROČILO O INŠPEKCIJSKEM PREGLEDU ICCAT št. …

UGOTOVLJENE HUDE KRŠITVE









PRILOGA III

VSEBINA NACIONALNIH PROGRAMOV NADZORA IZ ČLENA 12

Nacionalni programi nadzora določajo:

1. Sredstva nadzora

(a) Človeški viri

Število uradnikov, ki delujejo na obali in na morju, ter obdobja in območja, kjer so lahko na voljo.

(b) Tehnična sredstva

Število patruljnih plovil in letal ter obdobja in območja, kjer se ta uporabljajo.

(c) Finančna sredstva

Dodeljena proračunska sredstva za napotitev človeških virov ter patruljnih čolnov in letal.

2. Določitev pristanišč

Seznam določenih pristanišč in določenih ur, ki se zahteva v skladu s Priporočilom 12-03 ICCAT.

3. Inšpekcijski protokoli

Podrobni protokoli z obrazloženo metodologijo za vse inšpekcijske dejavnosti.

Države članice zagotovijo tudi, da so v njihove nacionalne programe nadzora vključene naslednje točke.

1. Ulov:

(a) količina (ocena biomase) in natančno število primerkov;

(b) preverjanje, ali količina ulova upošteva dodeljene kvote;

(c) preverjanje, ali so upoštevane zahteve glede najmanjše velikosti z odstopanjem v odstotkih v številu primerkov.

2. Prenos:

(a) predhodna dovoljenja za prenos v vlečno mrežasto kletko ali mrežasto kletko za gojenje;

(b) natančna količina (v teži) in število rib, prenesenih v vlečno mrežasto kletko;

(c) smrtnost med vlečenjem in kraj namembnosti mrtvih rib.

3. Ribogojnica:

(a) potrditev zakonitosti ulova in predhodno dovoljenje s strani države članice zastave;

(b) natančna količina (v teži) in število rib, prenesenih v mrežasto kletko za pitanje;

(c) uporaba programa vzorčenja/označevanja za ocenjevanje pridobljene teže.

4. Nabiranje in izvoz:

(a) natančna količina (v teži) in število nabranih rib;

(b) vključenost v regionalni opazovalni program ICCAT;

(c) natančna količina po vrstah proizvodov (natančno se navedejo pretvorbeni faktorji).

4. Smernice

Obrazložitvene smernice za uradnike, organizacije proizvajalcev in ribiče.

5. Komunikacijski protokoli

Protokoli za komuniciranje s pristojnimi organi, ki jih druge države članice določijo kot odgovorne za posebni program nadzora in inšpekcijskih pregledov za modroplavutega tuna.









PRILOGA IV

MESEČNO STANJE NACIONALNEGA PROGRAMA NADZORA ZA MODROPLAVUTEGA TUNA







ODDELEK A Število inšpekcijskih pregledov v zvezi z nacionalnim programom nadzora Država članica: … Leto: … Mesec: Na plovilih in pri gospodarskih subjektih iz države članice Na plovilih in pri gospodarskih subjektih iz drugih držav članic/držav Poročevalec: Število inšpekcijskih pregledov in kršitev v okviru načrta skupne uporabe Število inšpekcijskih pregledov in kršitev zunaj načrta skupne uporabe Število inšpekcijskih pregledov in kršitev v okviru načrta skupne uporabe Število inšpekcijskih pregledov in kršitev zunaj načrta skupne uporabe PLOVILA, RIBOGOJNICE IN PASTI Z DOVOLJENJEM ZA RIBOLOV MODROPLAVUTEGA TUNA Na morju Na kopnem Kršitve (1) Na morju Na kopnem Kršitve (1) Na morju Na kopnem Kršitve (1) Na morju Na kopnem Kršitve (1) Plovila z zapornimi plavaricami Parangalke Druga plovila za ribolov z ribiško palico Plovila za prevoz vabe Plovila z vlečnimi mrežami Vlečna, spremljevalna in pomožna plovila, plovila za predelavo rib Pasti Ribogojnice PLOVILA, KI JIM NI DOVOLJEN RIBOLOV MODROPLAVUTEGA TUNA, IN DRUGI GOSPODARSKI SUBJEKTI Ribiška plovila (v registru ladjevja Unije) Plovila za športni in rekreacijski ribolov Druga plovila Inšpekcijski pregledi tovornjakov in prevoza Inšpekcijski pregledi prve prodaje Inšpekcijski pregledi prodaje na drobno Inšpekcijski pregledi v restavracijah Drugi inšpekcijski pregledi (opišite) OPAŽANJA







ODDELEK B Podrobne informacije o kršitvah (1) Ident. št. Datum Vrsta nadzora Območje Poročilo o inšpekcijskem pregledu št. Zastava Številka ICCAT (ali številka v registru ladjevja Unije ali zunanja identifikacijska oznaka) Ime Vrsta orodja Opis Pravna podlaga Huda kršitev? Količina modroplavutega tuna, povezana s kršitvijo ŠT. / KG Sprejeti ukrepi Nadaljnji ukrepi ali utemeljitev neukrepanja Pričakovano trajanje preiskave Podrobnosti o končni sodbi Primer zaključen? Opombe (1) (2) (3) (4) (5) (6) (7) (8) (9) (10) (11) (12) (13) (14) (15) (16) (17) (18) (19) (20)







KLJUČ (za oddelek B) Št. POLJE OPIS 1 Identifikacijska številka Enotna identifikacijska številka posamezne kršitve. 2 Datum Datum inšpekcijskega pregleda. 3 Vrsta nadzora M – morje, PR – pristanišče, R – ribogojnica, PA – past, D – drugo. 4 Območje Za „M“ navedite koordinate. Za „PR, R, PA ali D“ navedite območje ali ime pristanišča ali ime občine. 5 Poročilo o inšpekcijskem pregledu št. Številka poročila o inšpekcijskem pregledu ICCAT (ali nacionalnega). 6 Zastava Zastava pregledanega plovila/gospodarskega subjekta. 7 Številka ICCAT (ali številka v registru ladjevja Unije ali zunanja identifikacijska oznaka) Številka ICCAT ali številka v registru ladjevja Unije ali, če slednji ne obstajata, zunanja identifikacijska oznaka pregledanega plovila/gospodarskega subjekta. 8 Ime Ime pregledanega plovila/gospodarskega subjekta. 9 Vrsta orodja Glavno orodje, ki ga plovilo/gospodarski subjekt uporablja v času inšpekcijskega pregleda, ali „ribogojnica“, „past“, „prvi kupec“, „prodaja na drobno“, „restavracija“, „prevoz“, „športni in rekreacijski ribolov“, „drugo“ (opišite). 10 Opis Opis kršitve. 11 Pravna podlaga Navedite pravno podlago (zakonodaja EU in/ali priporočilo ICCAT). 12 Huda kršitev? Navedite, ali gre za hudo kršitev – DA/NE. 13 ŠT. Število primerkov modroplavutega tuna, povezanih s kršitvijo. 14 KG Količina modroplavutega tuna, povezana s kršitvijo. 15 Sprejeti ukrepi Opišite vse izvedene ukrepe po inšpekcijskem pregledu ali vpišite „brez ukrepanja“, če ni bil sprejet noben ukrep. 16 Nadaljnji ukrepi ali utemeljitev neukrepanja Načrtovani nadaljnji ukrepi. Utemeljitev razlogov, če ni bil sprejet noben ukrep. 17 Pričakovano trajanje preiskave Pričakovano trajanje preiskave in/ali postopka. 18 Podrobnosti o končni sodbi Denarna kazen, druga kazen, zaplemba … (navedite tudi količine). 19 Primer zaključen? DA, če je primer zaključen, sicer NE. 20 Opombe Splošne opombe.